Orientavimosi sportas
Orientavimosi sportas – sporto šaka, kurioje sportininkai naudodamiesi žemėlapiu ir kompasu turi kuo greičiau pasiekti žemėlapyje pažymėtus ir vietovėje esančius kontrolinius punktus (KP). Išskiriamos tokios orientavimosi rūšys: bėgte (orientavimosi sportas bėgte, OS) slidėmis (orientavimosi sportas slidėmis, OSS) kalnų dviračiais (orientavimosi sportas kalnų dviračiais, OSKD) takais (orientavimosi sportas takais, Trail-O) – pritaikyta ir neįgaliesiems. radiopelengacija („lapių medžioklė“) kanojomis, automobiliais, rogainingas ir kt. Išskiriamos tokios varžybų rūšys: orientavimasis nurodyta kryptimi orientavimasis pasirinktina tvarka orientavimasis žymėta (markiruota) trasa Taip pat varžybos skirstomos ir pagal tokius kriterijus: įveikiamą nuotolį (trumpa (sprintas), vidutinė, ilga (klasikinė), labai ilga (maratonas)) paros laiką (dieninės, naktinės) įskaitą (asmeninės varžybos, estafetės, komandinės varžybos) starto organizavimą (bendras, atskiras, pagal atsilikimų sumą (handikapas)) ir kt.